Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 489/12/2202	Galanta, 13.12.2012
EEČ : 2-17-289-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec syna XXXXX, narodeného 24. 05. 1994, trvale bytom XXXXX, hoci mu zo zákona o rodine vyplýva povinnosť vyživovať svojho syna a k tomu bol zaviazaný rozsudkom Okresného súdu v Galante pod číslom XXXXX zo dňa 28. 03. 2011, ktorý nadobudol právoplatnosť dňa 13. 04. 2011, prispievať na výživu svojho syna XXXXX sumou 80,- Eur, ktoré výživné je splatné vždy do 15-teho dňa toho ktorého mesiaca vopred k rukám matky XXXXX si túto povinnosť neplní od mesiaca marec 2012 doposiaľ, 

lebo zanikla trestnosť činu
Odôvodnenie:

Poverený príslušník Obvodného oddelenia PZ XXXXX uznesením zo dňa 05. 07. 2012, sp. zn. XXXXX podľa 199 odsek 1 Trestného poriadku začal trestné stíhania a následne uznesením dňa 30. 08. 2012 pod sp. zn. XXXXX podľa § 206 odsek 1 Trestného poriadku vzniesol obvinenie XXXXX, nar. 13. 04. 1952, za prečin zanedbania povinnej výživy podľa § 207 odsek 1 Trestného zákona uvedený vo výrokovej časti tohto uznesenia.
Obvinený XXXXX vo svojej výpovedi dňa 30. 08. 2012 spáchanie skutku priznal a oľutoval, pričom uviedol, že svoj dlh na výživnom na syna Jozefa má záujem v najbližšej dobe vyrovnať, nakoľko by sa mal obdržať od Sociálnej poisťovne dôchodok za niekoľko mesiacov v sume 830,01 Eur. Následne obvinený v priebehu konania o dohode o vine a treste dňa 30. 11. 2012 vedeného na Okresnej prokuratúre XXXXX uviedol, že dňa 15. 10. 2012 uhradil dlžné výživné v sume        480,- Eur a do mesiaca predloží Okresnej prokuratúre XXXXX potvrdenie o úhrade bežného výživného za mesiace november a december 2012 v sume 160,- Eur.    

Skutkový stav je tiež preukázaný výpoveďou matky dieťaťa Ildikó Krajčíkovej zo dňa 15. 08. 2012, 05. 09. 2012 a 15. 09. 2012 ako listinnými dôkazmi, a to: trestným oznámením, rozsudkom Okresného súdu Šaľa č. k. XXXXX, rozsudkom Okresného súdu XXXXX č. k. XXXXX oznámeniami o narodení, potvrdením o návšteve školy, rozhodnutiami, potvrdeniami a oznámeniami úradu práce, sociálnych vecí a rodiny, Sociálnej poisťovne, výpisom zo živnostenského registra, odpisom z registrom trestov, posudkami a lustráciami o obvinenom, úradným záznamom zo dňa 26. 10. 2012, potvrdeniami a vklade v hotovosti na účet matky zo dňa 15. 10. 2012 (suma 480,- Eur), zo dňa 26. 11. 2012 (suma 160,- Eur)                  a dňa 10. 12. 2012 (suma 160,- Eur).
  
Podľa ustanovenia § 86 písmeno a/ Trestného zákona trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.	
	
Pretože trestnosť činu s poukazom na ustanovenie § 86 písmeno a/ Trestného zákona zanikla, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Karin Kolenčíková
prokurátorka